诗意良户——传统民俗百图（六）二十六　唐　走马射箭
垂杨金堤翠幕连，健儿走马射堂前。国家尚武多才俊，方显干城诸英贤。
孟浩然诗《上巳洛中寄王九迥》：『斗鸡寒食下，走马射堂前。』
二十七　五代　荡秋千
阳春女儿笑语喧，绿杨影里荡秋千。身轻裙薄凌空舞，疑是嫦娥下九天。
《荆楚岁时记》载：『正月……又为打球、秋千之戏。』注：《古今艺术图》云：『秋千本北方山戎之战，以习轻戏者；后中国女子学之。乃以踩绳悬木立架，士女炫服，坐立其上推引之，名曰秋千。』唐王建《秋千词》：『身轻裙薄易生力，双手向空如鸟翼。下来立足重系衣，复畏斜风高不得。旁人送上那足贵，终赌鸣珰斗自起。回回若与高树齐，头上宝钗从堕地。眼前争胜难为休，足踏平地看始愁。』《析津志》云：『辽俗最重清明，上自内苑，下至士庶，俱立秋千架，日以嬉戏为乐。自前明以来，此风久革，不复有半仙之戏矣。』
二十八　清　卖柳条
清明一霎又今朝，闻得沿街卖柳条。相约比邻诸姊妹，一枝斜插绿云娇。
《齐民要术》：『正月旦取柳枝著户上，百鬼不入。』《梦粱录》：『清明交三月，节前两日谓之寒食，京师人从冬至后数起至一百五日，便是此日，家家以柳条插于门上，名曰明眼。』后来妇女也将柳条戴在头上，谚